ડભોઇ હેડ પોસ્ટ ઓફિસ ચોક્સીઓળ ખાતે પ્રસ્થાપિત કરાયેલ શ્રીજીનું લોક માન્ય તિલક યુવક મંડળ દ્વારા બપોરના 3-વાગ્યાથી વાજતે ગાજતે પાલખીમાં શ્રીજીની વિસર્જન યાત્રા પ્રસ્થાપિત થયા બાદના પ્રથમ રવિવારે કાઢવામાં આવી હતી. વિસર્જન યાત્રામાં ઢોલ નગારા સાથે યુવકોએ “ગણપતિબાપા મોરિયા, અગલે બરસ તુ જલ્દી આના” જયઘોષ સાથે નગરના રાજમાર્ગો પર ફરી હીરાભાગોળ ખાતે ગઢભવાની માતાના મંદિરે શ્રીજીની માટીની મુર્તિનું એક મોટા વાસણમાં પાણી ભરીને ધાર્મિક લાગણી અને ભક્તિભાવ સાથે શ્રીજીનું વિસર્જન કરી વિદાય આપી હતી.